cyanic-selkie/wikianc huggingface dataset:
Token ring
תקן ה־Token ring נוצר על ידי אולוף סודרבלום (Olof Söderblom) בשנות ה-60 המאוחרות, בשנת 1970 הוא אומץ על ידי חברת IBM שהכניסה אותו לשימוש נרחב עד אמצע שנות ה-80. מאוחר יותר ה־Token ring אומץ גם על ידי ה־IEEE כתקן שסימונו IEEE 802.5 - עם מספר הבדלים מהגרסה של IBM, הנוגעים בעיקר לסוג הכבילה ולטופולוגיה הפיזית של הרשת (שני התחומים האלו מוגדרים בתקן של IBM ולא מוגדרים בתקן של ה־IEEE).
אופן הפעולה
בכל רשת Token ring קיימת תחנה אחת שמוגדרת כ"תחנת ניטור פעילה" (Active Monitor - AM), תחנה זו אחראית על ניהול הצטרפויות והתנתקויות מהרשת ועל ניטור האסימון - התחנה מוודאת שקיים אסימון ברשת, וזאת מכיוון שאם עקב רעש על הקווים האסימון נפל הרשת תקפא (לא ייתכנו שידורים ללא אסימון). בנוסף לתחנת הניטור הפעילה יכולות להיות ברשת "תחנות ניטור ממתינות" (Standby Monitor - SM) שייכנסו לפעולה במידה וייווצר נתק עם תחנת הניטור הפעילה. תחנה חדשה שמעוניינת להתחבר לטבעת יוצרת קשר עם תחנת הניטור הפעילה. זו מפנה אותה אל התחנה הבאה אחריה בשרשרת, ולאחר מכן מפנה את התחנה שלפניה אל התחנה החדשה.
על פי התקן של IBM רשת Token ring בנויה בטופולוגית כוכב (star), שבמרכזו מרכזת (hub) או מתג (switch). מתגים "חכמים" שנועדו לעבוד ברשתות Token ring יודעים גם לזהות נפילה של אחת התחנות ולעדכן את סדר העברת האסימון בשרשרת בהתאם.
מבנה המסגרת
מסגרת (frame) ברשת token ring מורכבת מ:
תחנת הניטור הפעילה ותחנות ממתינות
תחנת הניטור הפעילה אחראית על מתן רשות השידור לתחנות האחרות ברשת על ידי העברת האסימון ביניהן.
התחנה עם ה-MAC הגבוה ביותר ברשת נקבעת להיות תחנת הניטור הפעילה. שאר התחנות ברשת נקבעות להיות תחנות ניטור ממתינות.
תפקידיה של תחנת הניטור הפעילה כוללים גם:
האימפריה החמרית
המורשת הגדולה ביותר של האימפריה החמרית היא אנגקור, הנמצאת בקמבודיה של ימינו, אשר שימשה כבירת האימפריה בתקופת השיא של האימפריה. המבנים של אנגקור מעידים על עוצמתה של האימפריה החמרית, על האמנות והתרבות המרשימים של האימפריה, ועל הטכניקה האדריכלית המתקדמת לתקופתה. תצלומי לוויין של האתר חשפו שבשיאה אנגור הייתה המרכז העירוני הגדול ביותר בעולם.
האימפריה החמרית נוסדה בשנת 802 לספירה, כאשר המלך ג'יאוורמן השני הכריז על עצמו כצ'אקארטארטין ("מלך העולם" או "מלך המלכים") בפנום קולן. האימפריה חדלה להתקיים עם חורבנה של אנגקור במאה ה-15.
יעקב פראג'י
רבי יעקב פראג'י (נודע בכינויו מהרי"ף. הת"כ, 1660 - הת"צ, 1730) היה רב ואב"ד באלכסנדריה (נא אמון) שבמצרים. עסק בהלכה ובקבלה, והיה בקי גם בדקדוק ובחכמות חיצוניות כמו חכמת התכונה. מחבר הספר שו"ת מהרי"ף.
ביוגרפיה
רבי יעקב פראג'י נולד במצרים בשנת ה'ת"כ (1660) בקירוב. כבר בצעירותו נחשב לאחד מחכמיה החשובים של אלכסנדריה, בהמשך נעשה לאב"ד בעיר ולראש הישיבה בה. היה בקשר טוב עם רבי אברהם הלוי, שלימים היה לרבה של מצרים כולה, וכמה משאלותיו לרבי אברהם נכנסו לספרו גינת ורדים. גם רבי יעקב מזכיר בספרו שו"ת מהרי"ף את רבי אברהם הלוי.
רבי יעקב היה גם בקשרי חברות עם רבי יוסף הלוי נזיר, מחבר הספר 'מטה יוסף', שהיה חברו של הפרי חדש בירושלים, ובהמשך ירד למצרים, שם היה חבר בבית הדין של רבי אברהם הלוי. כן היה גם בקשרי מכתבים עם רבנים מארצות נוספות.
רבי יעקב נפטר במצרים בשנת ה'ת"צ (1730) בקירוב.
תלמידו
על פי ספר שם הגדולים של החיד"א, תלמידו של רבי יעקב היה רבי שמואל לניאדו שהיה בנו של רבי לוי לניאדו, המגיה של הספר 'כלי פז' שחיברו רבי שמואל לניאדו.
חיבורו
רבי יעקב פראג'י חיבר שו"ת בן 99 סימנים, שנקרא שו"ת מהרי"ף. השו"ת יצא לאור על ידי הרב אליהו חזן באלכסנדריה בשנת התרס"א. בהקדמתו לספר כותב המו"ל שהרב פראג'י חיבר שני כרכים של השו"ת, וכך גם מעיד החיד"א בספרו שם הגדולים ומעיד גם שראה את אחד מהם בכתב יד. בפועל רק אחד הכרכים הגיע לידיו של הרב חזן, ואותו הוא הוציא לאור. אך בשנת תשע"ג יצא החלק השני על ידי הוצאת טוב מצרים
אחת התשובות המפורסמות בספרו היא תשובה מ"ז, שנכתבה כתגובה לתשובתו של רבי אברהם הלוי חברו, שכתבה כתגובה ל'קונטרס' שחיבר המהרי"ף בעניין בין השמשות, בו מסיק המחבר שיש לחשוש לשיטתו של רבנו תם בסוגיית צאת הכוכבים. בתשובה מ"ז כותב המהרי"ף שפסקו זה הוא בניגוד לנוהג במצרים באותה העת שלא לחוש לר"ת. המחבר אף מעיד שמחמת חוזק המנהג, אפילו רעייתו אינה שומעת לו להמתין מלהוציא את השבת לאחר צאת הכוכבים לשיטת רבנו תם. הוא גם מזכיר שם שמשמיים נגלו אליו בחלום והורו לו לפרסם את שיטתו של רבנו תם, ובכך יביא לקירוב הגאולה:
גיילסבורג (דקוטה הצפונית)
גיילסבורג (באנגלית: Galesburg) היא עיר במחוז טראיל, דקוטה הצפונית, ארצות הברית. האוכלוסייה בעיר הייתה 108 תושבים במפקד 2010. גיילסבורג נוסדה בשנת 1882.
גיילסבורג היא ביתו של המבנה החמישי הגבוה בעולם, תורן KXJB-TV והוא בגובה של 627.8 מטר. המבנה הרביעי הגבוה בעולם, תורן KVLY-TV. הוא בגובה של 628.8 מטרים והוא ממוקם בעיר הסמוכה, בלנצ'ארד.
גאוגרפיה
על פי לשכת מפקד האוכלוסין של ארצות הברית, לעיר יש שטח כולל של 0.44 קמ"ר, כאשר כל השטח הוא יבשתי.
דמוגרפיה
נכון למפקד האוכלוסין משנת 2010, התגוררו בעיר 108 אנשים, 56 משקי בית ו-29 משפחות. צפיפות האוכלוסייה הייתה 245.3 תושבים לקמ"ר. בעיר היו 64 יחידות דיור בצפיפות ממוצעת של 145.4 תושבים לקמ"ר. ההתחלקות הגזעית של העיר הייתה 98.1% לבנים ו-1.9% אינדיאנים.
הגיל החציוני בעיר היה 49.3 שנים. 13% מהתושבים היו מתחת לגיל 18; 7.3% היו בין הגילאים 18-24; 16.6% היו בין 25 ל-44; 37.1% היו בין 45 ל-64; ו-25.9% היו בני 65 ומעלה. ההתחלקות המגדרית של העיר הייתה 59.3% גברים ו-40.7% נשים.
מפקד 2000
נכון למפקד האוכלוסין של שנת 2000, התגוררו בעיר 157 אנשים, והיו 66 משקי בית ו-44 משפחות. צפיפות האוכלוסייה הייתה 356.6 תושבים לקמ"ר. בעיר היו 76 יחידות דיור בצפיפות ממוצעת של 172.6 תושבים לקמ"ר. ההתחלקות הגזעית של העיר הייתה 97.45% לבנים ו-2.55% אינדיאנים.
בעיר, האוכלוסייה התפשטה, כאשר 26.1% מהתושבים היו מתחת לגיל 18, 4.5% היו בין הגילאים 18 ל-24, 33.8% היו בין 25 ל-44, 14.6% היו בין 45 ל-64, ו-21.0% היו בני 65 ומעלה. הגיל החציוני בעיר היה 37 שנים. על כל 100 נשים היו 137.9 גברים. על כל 100 נשים בגיל 18 ומעלה היו 127.5 גברים.
ההכנסה החציונית למשק בית בעיר הייתה 35,000$, וההכנסה החציונית למשפחה הייתה 43,750$. לגברים, ההכנסה החציונית הייתה 27,679$ לעומת 20,500$ עבור נשים. ההכנסה לנפש לעיר הייתה 15,507 דולר. כ-14.6% מהמשפחות ו-18.5% מהאוכלוסייה היו מתחת לקו העוני, כולל 32.1% מהנשים מתחת לגיל שמונה-עשרה ו-8.1% מבני 65 ומעלה.
סמי גווארה
סמי גווארה (באנגלית: Sammy Guevara; נולד ב-28 ביולי 1993) הוא מתאבק אמריקאי, המופיע בארגון ההיאבקות All Elite Wrestling (AEW). בנוסף, הוא הופיע בארגוני היאבקות אחרים כמו DDT Pro Wrestling ו-Lucha Libre AAA Worldwide (AAA), Major League Wrestling (MLW), Evolve Wrestling, Lucha Underground ו-Pro Wrestling Guerrilla (PWG).
ארגונים עצמאיים (2013–2019)
גווארה ערך את קרב היחידים הראשון שלו בקריירה ב-25 בינואר 2013 עבור הארגון National Wrestling Alliance, שבו הפסיד לאריק שאדוס. את הופעת הבכורה שלו בארגון Pro Wrestling Guerrilla ערך במסגרת טורניר "הקרב של לוס אנג'לס" 2017, שבו ניצח בסיבוב הראשון את ג'ואי ג'נלה, אך הודח בשלב רבע הגמר על ידי ג'ף קוב. באירוע Bask In His Glory, שנערך ב-25 במאי 2018, גווארה איתגר את אלוף העולם של PWG, וולטר לקרב על התואר במסגרת הקרב המרכזי של האירוע, אך הוא כשל בניסיונו לרשום הישג זה. באירוע "הראמבל של פקיסטן", שנערך ב-28 באפריל 2019, גווארה ניצח את ראג'ה נאוויד וזכה באליפות האולטימטיבית של PWFP.
Major League Wrestling (2017–2019)
ב-7 בדצמבר 2017, גווארה ערך את הופעת הבכורה שלו ב-MLW כשניצח את ג'ייסון קייד במסגרת האירוע Never Say Never. באירוע Zero Hour, שנערך ב-11 בנובמבר 2018, גווארה ניצח את דארבי אלין.
Lucha Libre AAA World Wide (2018–היום)
גווארה ערך את קרב הבכורה שלו ב-AAA ב-3 ביוני 2018 כשהתחרה בקרב משושה נגד ארו סטאר, דראגו, אוסטרליין סואיסייד, דארבי אלין וגולדן מג'יק על אליפות העולם במשקל קל של AAA, שבסופו ארו סטאר ניצח. גווארה זכה בסופו של דבר בתואר זה באירוע טריפלמאניה 26, שנערך ב-25 באוגוסט, לאחר שניצח את האלוף לשעבר אוסטרליין סואיסייד בנוסף למשתתפים האחרים בקרב: ACH ושיין סטריקלנד. ב-16 בפברואר 2019, הוא איבד את התואר, כשהפסיד ללארדו קיד.
באירוע טריפלמאניה 27, שנערך ב-3 באוגוסט 2019, גווארה הצטוות לשורות המתאבקת סקרלט בורדו כשהשניים השתתפו בקרב זוגות מרובע על אליפות הזוגות המעורבת העולמית של AAA, אך הם כשלו בניסיונם לזכות בתואר זה.
Grand Theft Auto: Chinatown Wars
Grand Theft Auto: Chinatown Wars הוא משחק פעולה מסוג עולם פתוח, שפותח על ידי Rockstar Leeds בשיתוף עם Rockstar North, ושווק על ידי Rockstar Games. המשחק יצא לנינטנדו DS במרץ 2009, ל-PSP באוקטובר 2009, ל-iOS בינואר 2010 ולמכשירי האנדרואיד וה-Fire OS בדצמבר 2014. זהו המשחק ה-13 בסדרת משחקי Grand Theft Auto.
סמי גווארה
הופעה בישראל (2019)
ב-15 בדצמבר 2019, גווארה התאבק נגד יובל גולדשמיט כחלק מהמופע "היאבקות בסינמה סיטי" של הארגון IPWA. בקרב זה, גווארה ניצח.
Grand Theft Auto: Chinatown Wars
עלילה
הסיפור, שמתרחש בשנת 2009 בעיר ליברטי סיטי הבדיונית (מבוססת על ניו יורק), עוקב אחר חבר טריאדה צעיר בשם הואנג לי, שתוקפים לא ידועים גונבים ממנו ירושה משפחתית: חרב שהעניק אביו המנוח של הואנג. לאחר ששרד, הואנג יוצא למסע למצוא את החרב ולנקום באחראים לגניבה, מה שמוביל אותו להיות מעורב במאבק כוחות בליברטי סיטי ובסופו של דבר לחשוף את האמת על רצח אביו.
סמי גווארה
חיים אישיים
גווארה היה במערכת יחסים במשך שמונה שנים עם פמלה ניזיו. באוגוסט 2021, הוא הציע לה נישואין בזירה במהלך אחד ממופעי AEW; לעומת זאת, הזוג נפרד בחודש אוקטובר של אותה השנה.
Grand Theft Auto: Chinatown Wars
משחקיות
המשחק תוכנן באופן בסיסי עבור שחקנים על מנת לקיים אינטראקציות בולטות עם אובייקטים במערכות ה-DS והסמארטפונים באמצעות שליטה במסכי המגע שלהם, תוך שהוא מציע אלמנטים ייחודיים של משחק שלא היו בסדרת Grand Theft Auto. האלמנט הבולט ביותר במשחק הוא היכולת לקנות סמים מספקים ולמכור אותם לסוחרים כדי להרוויח כסף, שהיה שנוי במחלוקת לאחר צאת המשחק. למרות זאת, המשחק קיבל ביקורות חיוביות במידה רבה מצד המבקרים.
סמי גווארה
חיים אישיים
בסמוך לפרידה ולביטול החתונה, בשלהי שנת 2021 נודע שגווארה נמצא במערכת יחסים עם המתאבקת טיינרה מלו, הידועה יותר בשם הבמה שלה, טיי קונטי. ביוני 2022, השניים התארסו.
הומופוניה
הומופוניה (מיוונית: הומו - שווה, פוניה-קול, צליל) הוא מונח שמתייחס למרקם מוזיקלי רב-קולי. הומופוניה מאופיינת בקול ראשי מוביל, וקולות נוספים ה"כפופים" לו, ומשמשים בעיקר כליווי וכמעשירי המרקם. לדוגמה, שיר רוק בן זמננו הוא בעל מרקם הומופוני - הזמר מוביל ושאר הכלים מלווים ומייצרים אווירה.
ההומופוניה נבדלת מהפוליפוניה, בה לכל קול יש עצמאות מוחלטת, ומההטרופוניה, בה כל הקולות נעים יחד, באותו המקצב ובאותה מסגרת טונאלית.
ההומופוניה הייתה מקובלת בעיקר בתקופה הקלאסית. בתקופה זו הייתה המוזיקה מאופיינת בסימטריה ובפשטות. וכן בתקופה הרומנטית בה התרחב השימוש בסגנון הליד על ידי פרנץ שוברט.
La Trayectoria
La Trayectoria (באנגלית: The Trajectory; בעברית: המסלול) הוא אלבום ההופעה הראשון של הזמרת-יוצרת המקסיקנית גלוריה טרווי. אלבום ההופעה יצא לאור ב-6 ביוני 2006, על ידי חברות התקליטים יוניוויז'ן מיוזיק גרופ ויוניברסל מיוזיק לטין אנטרטיינמנט. מתוך אלבום ההופעה יצאו ארבעה סינגלים בסך הכול: "El Ingrato", "Todos Me Miran", "Estrella de la Mañana", ו-"Sufran Con Lo Que Yo Gozo".
אלבום ההופעה נמכר בלמעלה מ-50,000 עותקים במקסיקו, ובלמעלה מ-50,000 עותקים בארצות הברית.
רקע
לאחר שהוציאה אלבומים שונים על ידי חברת התקליטים סוני מיוזיק אנטרטיינמנט, החליטה טרווי לעבור לחברות התקליטים יוניוויז'ן מיוזיק גרופ ויוניברסל מיוזיק גרופ, על ידן יצא לבסוף אלבום ההופעה הזה. המהדורה הסטנדרטית של אלבום ההופעה כוללת בתוכו תקליטור ו-DVD, עם מיטב השירים שביצעה במהלך סיבוב ההופעות "Trevolución". כמו כן, הוקלט אלבום ההופעה בשתי ההופעות הראשונות שהתקיימו במהלך סיבוב ההופעות. אותן ההופעות סימנו את חזרתה של טרווי לבמה, לאחר שהשתחררה מבית הכלא.
קידום והצלחה
הסינגל השני מתוך אלבום ההופעה "Todos Me Miran", הפך ללהיט במקסיקו, ארצות הברית, אמריקה הלטינית ובמדינות מסוימות באירופה. השיר הפך לאחד משירי הדגל של טרווי, תוך שבזכותו הקריירה שלה זכתה להצלחה מחודשת. זאת, לאור העובדה שהסינגלים שיצאו לפניו לא זכו להצלחה גדולה. בנוסף לכך, השיר מסמפל בתוכו קטעים מתוך הלהיט הבינלאומי "I Will Survive", של גלוריה גיינור. כמו כן, הוא מסמפל בתוכו קטע קצר מהלהיט "Soy Rebelde", של ג'נט. בשנת 2016, הופיעה טרווי עם מחרוזת בשם "I Will Survive" / "Todos Me Miran", במסגרתה ביצעה קטעים משירה של גיינור וקטעים מהשיר שלה. ההופעה הפכה לוויראלית כאשר צבר למעלה מ-6.5 מיליון צפיות. בהמשך, נכללה ההופעה באלבום ההופעה השלישי של טרווי, Inmortal.
הווידאו קליפ של השיר צולם במועדון לילה בדרום מקסיקו סיטי ב-11 ביוני 2006. הקליפ בוים על ידי פאקו גררו בילו וטרווי עצמה. לצוות שלה לקח למעלה משש עשרה שעות לצלם אותו ובמסגרתו השתתפו חבריה ומעריציה. הקליפ הוצג לראשונה בתוכנית הטלוויזיה "פריימר אקטו" ב-27 ביוני באותה השנה. בהמשך, הוציאה את "Estrella de la Mañana" ו-"Sufran Con Lo Que Yo Gozo", כדי להמשיך ולעזור בקידום אלבום ההופעה. בסופו של דבר, אלבום ההופעה זכה לקידום נרחב ובעקבות כך נמכר בלמעלה מ-500,000 עותקים ברחבי העולם, מה שהופך אותו לאחד מאלבומי ההופעה הלטיניים הנמכרים ביותר בכל הזמנים, כשחלק גדול ממכירותיו היו במקסיקו ובארצות הברית.
צ'ליצ'לינצ'ן
צ'ליצ'לינצ'ן (שם מדעי: Chelychelynechen; המשמעות של שמו: "אווז בעל מקור-צב") הוא סוג ברווז נכחד מהקבוצה מואה נאלו של ברווזי הענק של הוואי. הוא סווג ב-1991 מתת-מאובנים שהתגלו ב-1976 בידי החוקר סטורס ל. אולסון במרבצי דיונות חול במערה בדרום האי קאואיי. משמעות שם המין הוא: "שבור", עקב הממצאים החלקיים שלו.
ברווז גדול זה היה בעל מקור חזק וגדול שהגיע למשקל של 4–7 ק"ג שהזכיר מקור של צב והיה בעל חריצים בקצוותיו, אשר עזרו לו ללעוס מזון והוא בלט ממצחו והשתפל קדימה, עם נחירים אופקיים ארוכים שהשתפלו ממנו, בדומה לבלוטות מלח של פינגוויניים. מבנה זה נועד לעזור לברווז לאכול עלים של צמחים כמו השרכים מסוג Dryopteris ו-Asplenium, בדיוק באותה דרך בה אוכלים צבים. הברווז היה בעל רגליים חזקות ומוצקות וכנפיים חסרי יכולת תעופה.
כמו קרוביו, הוא נכחד עם הגעת הפולינזים לאיים. הם צדו אותו והחולדות שהביאו שדדו את ביציו עד להכחדתו.
ריצ'רד ג'. אוונס
'''ריצ'רד ג'. אוונס''' (נולד ב-29 בספטמבר 1947 בלונדון) הוא היסטוריון בריטי העוסק בהיסטוריה של גרמניה, ואירופה המודרנית, בעיקר היסטוריה חברתית ותרבותית, מאז אמצע המאה התשע עשרה. כיום פרופסור להיסטוריה מודרנית באוניברסיטת קיימברידג'. כמו כן הוא עמית של האקדמיה הבריטית, החברה המלכותית לספרות והחברה ההיסטורית המלכותית, ועמית כבוד של מכללת ישו באוקספורד, מכללת גונוויל וקאיוס בקיימברידג' ומכללת בירקבק בלונדון.
אוונס זכה לפרסום, כשלימד באוניברסיטת אוקספורד, כאשר העיד במשפט הדיבה של דייוויד אירווינג נגד דבורה ליפשטדט. הוא פרסם ספר על המשפט, "לשקר אודות היטלר" (Lying about Hitler).
ספר נודע נוסף שלו הוא "להגנת ההיסטוריה" (In Defence of History) בו הוא משיב לטענות פוסטמודרניסטיות המציגות את חקר ההיסטוריה כלא רלוונטי ולא יעיל.
בשנת 1984 ביחד עם מרי פולברוק הוא ייסד ירחון מדעי German History.
בשנים 2005 עד 2008 פרסם אוונס טרילוגיה שעסקה בהיסטוריה פופולרית של הרייך השלישי.
מונופוניה
מונופוניה (מיוונית: 'μόνος' - מונוס, בעברית 'אחד', 'φωνή' - פון, בעברית 'קול, צליל') הוא מונח המתייחס למוזיקה שהיא, כעיקרון, חד קולית. במונופוניה נע לבדו קול, אשר לעיתים מוכפל באוקטבה על ידי קולות או כלים אחרים, שישירו למעשה את אותו הקו בדיוק. כלומר, זמר יחיד או כלי נגינה יחיד. גם שירת מקהלה באוניסון נחשבת כמונופוניה.
מוזיקה עממית רבה היא מונופונית.
AC/DC
AC/DC (משווק כ-ACϟDC) היא להקת הארד רוק אוסטרלית שנוסדה בשנות ה-70, מן הלהקות הבולטות ביותר בתקופה זו. נחשבת לאחת מלהקות הרוק המצליחות ביותר בכל הזמנים.
הלהקה היא אחת מן הפופולריות ברחבי העולם. נכון לשנת 2010 נמכרו יותר מ-200 מיליון עותקים של אלבומיה ברחבי העולם וב-71 מיליון עותקים בארצות הברית, כשהאלבום Back in Black נמכר לבדו בכ-49 מיליון עותקים (22 מיליון בארצות הברית בלבד). מכירותיו של Back in Black הפכו אותו לאלבום הנמכר ביותר של הלהקה ולאלבום השני הנמכר ביותר בעולם (לאחר Thriller של מייקל ג'קסון). הלהקה נבחרה על ידי VH1 ללהקת הרוק הכבד הרביעית הטובה ביותר בהיסטוריה, ועל ידי MTV ללהקת המטאל השביעית הטובה ביותר בהיסטוריה. הפופולריות של הלהקה נשמרה גם במילניום השלישי, כשאלבומם Black Ice הגיע לראש מצעד האלבומים.
מקור השם
בשנות השמונים נפוצה שמועה שהשם AC/DC הוא קיצור של Anti-Christ/Devil Children; היא אומצה גם בידי השמרנים, שרצו להציג את תדמית הלהקה כשל שטניסטים (ראו פולחן השטן ברוק הכבד), וגם מצד מעריצי הלהקה, שרצו לקחת חלק בתרבות הנגד של שנות השמונים. למעשה, השם AC/DC הוא קיצור של Alternating Current/Direct Current (זרם חילופין/זרם ישר) והוא הוצע ללהקה בידי אחותם, מרגרט, לאחר שראתה אותו על תווית של מכונת תפירה. לשם קונוטציות ביסקסואליות, אליהן הלהקה לא הייתה מודעת כשבחרה אותו.
השנים הראשונות (1973–1980)
הלהקה נוסדה בשנת 1973 על ידי שני אחים שהיגרו מסקוטלנד, אנגוס ומלקולם יאנג יחד עם הבסיסט לארי ואן קרידט, הסולן דייב אוואנס והמתופף קולין בורגס. באותה תקופה אנגוס אימץ לעצמו את תלבושת תלמיד בית הספר בהופעות, לאחר שאחותו הציעה זאת, תלבושת שהפכה עם הזמן לסמלה הבולט ביותר של הלהקה.
בספטמבר 1974 החליף את אוונס הזמר בון סקוט, בעקבות המלצה של ג'ורג' יאנג, אחיהם של מלקולם ואנגוס. סקוט, בדומה לאחים יאנג, גם הוא יליד סקוטלנד שהיגר עם משפחתו לאוסטרליה. הסינגל היחיד שהלהקה הקליטה עם אוונס, "Can I Sit Next To You, Girl" / "Rockin' in the Parlour", עובד והוקלט מחדש יחד עם סקוט והופיע כשני שירים שונים באלבום הלהקה T.N.T מ-1975.
באוקטובר אותה שנה הקליטה הלהקה את אלבומה הראשון, שהופץ באוסטרליה בלבד - High Voltage. האלבום הוקלט במשך 10 ימים. הרכב הלהקה הקבוע באותה תקופה כלל בנוסף לאחים יאנג וסקוט גם את הבסיסט מארק אוונס והמתופף פיל ראד. שנה מאוחר יותר יצא אלבומה השני של הלהקה, T.N.T, גם הוא באוסטרליה בלבד; הסינגל שיצא מתוכו, It's a Long Way to the Top (If You Wanna Rock 'n' Roll), זכה להצלחה גדולה.
בין השנים 1974 עד 1977 הלהקה הופיעה פעמים רבות בטלוויזיה האוסטרלית בתוכניות בנושא מוזיקה פופולרית, דבר שהביא ללהקה פרסום נרחב באוסטרליה. אחרי אפריל 1977 לא הופיעה הלהקה בטלוויזיה במשך יותר מ-20 שנה. ב-1976 חתמה הלהקה בחברת התקליטים אטלנטיק רקורדס ויצאה לסיבוב הופעות באירופה. האלבום הראשון של הלהקה שצבר הצלחה עולמית הוא אלבום אוסף משנת 1976, שהכיל שירים משני אלבומיה הראשונים שהופצו באוסטרליה בלבד; האלבום נקרא גם הוא High Voltage. נכון להיום, האלבום נמכר ביותר מ-3 מיליון עותקים באותה שנה יצא בתפוצה עולמית האלבום הרביעי של הלהקה, Dirty Deeds Done Dirt Cheap. שנה מאוחר יותר פוטר מארק אוונס, בסיסט הלהקה, לטענתו בשל חילוקי דעות עם האחים יאנג, והוא הוחלף על ידי קליף ויליאמס. ל-AC\DC של אותם ימים יוחסה השפעה רבה על הגל החדש של ההבי מטאל הבריטי. בשנת 1977 החלה הלהקה להופיע גם בארצות הברית. אלבומה הבא של הלהקה, Powerage, התאפיין בריפים הכבדים של ויליאמס, אדי ואן היילן טען שיחד עם Highway To Hell זהו האלבום האהוב עליו של AC\DC.
ההצלחה המשמעותית הראשונה של הלהקה באה בעקבות האיחוד שלה עם המפיק המוזיקלי מאט לאנג. האלבום הבא של הלהקה, Highway To Hell, אותו הפיק לאנג הגיע למקום ה-17 במצעד האלבומים האמריקאי.באלבום זה חל שינוי בסגנון מילות השירים, כאשר הן נהפכו לפחות קומיות והפכו יותר למילים המאפיינות בלדות רוק, עם זאת המקצבים המהירים הקליטים שאפיינו את הלהקה לפני, אפיינו גם את אלבום זה.
ב-19 בפברואר 1980 סקוט התעלף במכונית של מכרו, אליסטר קינר, לאחר שתייה מופרזת של אלכוהול, מותו נקבע יום מאוחר יותר, סיבת המוות הרשמית נקבעה כהרעלת אלכוהול. סקוט קבור בעיר פרימאנטל שבאוסטרליה המערבית.
עידן בריאן ג'ונסון (1980-2016)
אחרי מותו של סקוט הלהקה שקלה להתפרק אך לאור בקשת המשפחה לפיה סקוט היה רוצה שהלהקה תמשיך להתקיים גם לאחר מותו, הלהקה החלה בחיפושים אחרי זמר שיחליף את סקוט, לאחר מספר זמרים אחרים שנשקלו נבחר סולן להקת Geordie, בריאן ג'ונסון.
אנגוס יאנג נזכר מאוחר יותר:
ג'ונסון התקבל ללהקה כמה ימים לאחר האודישן שנערך לו.
עם ג'ונסון הלהקה סיימה את כתיבת השירים לאלבום Back in Black, הקלטת האלבום נערכה כמה חודשים לאחר מותו של סקוט. מתוך האלבום שוחררו כמה מהשירים הידועים ביותר של הלהקה - "Back In Black","Hells Bells" ,"You Shook Me All Night Long" ו"Rock and Roll Ain't Noise Pollution", האלבום הפך לאלבום המצליח ביותר של הלהקה כאשר הוא טיפס לראשי המצעדים בבריטניה ובארצות הברית. ברבות השנים הוא הפך לאחד האלבומים הנמכרים ביותר בהיסטוריה עם מכירות כלל עולמיות של למעלה מ-50 מיליון עותקים.
גם אלבומה הבא של הלהקה For Those About to Rock We Salute You שיצא שנה מאוחר יותר זכה להצלחה ולשבחי המבקרים, עם זאת שנתיים מאוחר יותר, ב-1983 הלהקה הוציאה אלבום בהפקה עצמית בשם Flick of the Switch שהיה שונה מאלבומיהם הקודמים של הלהקה ואופיין המילים ולחנים עמוקים יותר, האלבום זכה להצלחה מועטה יותר מקודמיו.
ב-1983 הוחלף מתופף הלהקה פיל ראד לאחר שסבל מבעיות סמים, בסימון רייט לאחר שהלהקה ערכה יותר מ-700 אודישנים ברחבי אנגליה וארצות הברית. בשנת 1986 הלהקה הוציאה את אלבומה הבא Who Made Who, האלבום שימש כפסקול סרטו של סטיבן קינג מקסימום אוברדרייב והסינגל מתוכו שנשא את אותו שם הגיע לראשי המצעדים, באלבום היו שירים וקטעים אינסטרומנטליים חדשים לצד להיטים ישנים של הלהקה. אלבומה הבא של הלהקה Blow Up Your Video יצא בהפקתם של מפיקיהם הישנים הארי ונדה וג'ורג' יאנג, על אף שהאלבום קיבל ביקורות ממוצעות הוא היה להצלחה מסחרית ועלה לראשי מצעדי המכירות באנגליה, בשנת 1988 במהלך סיבוב ההופעות שליווה את האלבום הודיע מלקולם שהוא פורש זמנית לצורך טיפול בבעיית האלכוהוליזם שלו, הוא הוחלף על ידי אחיינו, סטיבי יאנג, לאותה תקופה.
אלבומה הבא של הלהקה, The Razors Edge, יצא שנתיים מאוחר יותר. על העיבוד המוזיקלי באלבום היה אחראי מייק פרייסר שעבד לפני כן עם בון ג'ובי ואירוסמית', מתוך האלבום יצאו הלהיטים "Thunderstruck" ו-"Are You Ready". מספר הופעות מתוך סיבוב ההופעות שליווה את האלבום צולמו והופיעו באלבום ההופעה החיה Live שיצא ב-1992, האלבום נחשב לאחד אלבומי ההופעה החיה הטובים ביותר שיצאו בשנות ה-90. באלבום זה תפקידי התופים הוקלטו על ידי המתופף הוולשי כריס סלייד. סלייד החליף את המתופף סיימון רייט שעזב בשנת 1989. במהלך הקלטת האלבום התבקש להצטרף ללהקה כחבר מן המניין ויצא עם הלהקה לסיבוב הופעות, בהן ההופעה המפורסמת בדונינגטון. באחת ההופעות בסיבוב הופעות זה שנערכה ביוטה 3 מעריצים של הלהקה נהרגו לאחר שהבמה התרסקה עליהם, ההופעה נעצרה כ-20 דקות אחרי לאחר שנהיה ברור למאבטחים ולחברי הלהקה על המתרחש, חברי הלהקה ובני משפחות ההרוגים הגיעו להסכם פיצויים מחוץ לכותלי בית המשפט. שנה מאוחר יותר הלהקה הקליטה את השיר Big Gun לפסקול הסרט אחרון גיבורי הפעולה בכיכובו של ארנולד שוורצנגר, השיר הגיע למצעד הרוק של הבילבורד והיה השיר הראשון של הלהקה שהגיע להישג זה.
ב-1994 יצא אלבומה הבא של הלהקה Ballbreaker, פיל ראד שפרש מהלהקה 11 שנים קודם הוזמן על ידי האחים יאנג לשוב לתפקידו כמתופף הקבוע של הלהקה והקליט את תפקידי התופים באלבום. האלבום זכה לפלטינה כפולה בארצות הברית אך ספג ביקורות צוננות ממבקרי המוזיקה. אלבום האולפן הבא של הלהקה Stiff Upper Lip יצא בשנת 2000, האלבום זכה לביקורות טובות יותר מקודמו וטיפס למקום הראשון במצעדי המכירות ב-5 מדינות בהן גרמניה וארגנטינה.
בשנת 2002 חתמה הלהקה חוזה ארוך טווח עם חברת התקליטים סוני מיוזיק אנטרטיינמנט שבשנים הבאות הוציאה גרסאות מחודשות לאלבומי הלהקה, ב-2003 הלהקה הוכנסה להיכל התהילה של הרוק אנד רול. באותה שנה הופיעה הלהקה יחד עם הרולינג סטונז וראש בפסטיבל מוזיקה בטורונטו מול קהל של כחצי מיליון בני אדם. המופע נעשה במטרה להילחם בתדמית השלילית של העיר שנוצרה עקב מגפת הסארס שפרצה בה באותה שנה, וכן הוא היה למופע היקר ביותר שהתקיים בהיסטוריה של צפון אמריקה.
באוקטובר 2008 יצא אלבום האולפן הבא של הלהקה, הראשון מזה 8 שנים, Black Ice. האלבום זכה להצלחה גדולה, הגיע למקום הראשון במצעדים ב-29 מדינות וקיבל פלטינה כפולה ב-8 מהן, סך הכל מכר האלבום 6 וחצי מיליון עותקים. סיבוב ההופעות שליווה את האלבום Black Ice World Tour התחיל מעט לאחר יציאת האלבום ונמשך 10 חודשים. סיבוב ההופעות היה אחד המוצלחים כלכלית בהיסטוריה עם הכנסות כלליות של יותר מ-440 מיליון דולר.
ב-2007 שיר הלהקה מ-1977 "Let There Be Rock" נכלל בפסקול משחק הווידאו המוזיקלי רוק בנד 2. רבים מלהיטי הלהקה לאורך השנים הרכיבו את פסקול הסרט איירון מן 2; אלבום הפסקול יצא באפריל 2010.
פרישתו של מלקולם והמשך דרכה של הלהקה (2014 - הווה)
בנובמבר 2014 יצא אלבום חדש של הלהקה, "Rock Or Bust". זהו האלבום הראשון בהיסטוריה של הלהקה בו מלקולם יאנג לא לקח חלק. במקומו של מלקולם יאנג הצטרף ללהקה אחיינו, סטיבי יאנג. בשנת 2015 התכוננה הלהקה לצאת לסיבוב הופעות באירופה וארה״ב לרגל שנת ה 40 להקמת הלהקה והוצאת האלבום Rock Or Bust. המתופף פיל ראד הסתבך בפלילים ולא היה יכול לקחת חלק בהופעות מאחר שהוגש נגדו כתב אישום בניו זילנד על אחזקת סמים ואיום בהרג. את מקומו מאחורי התופים תפס כריס סלייד פעם נוספת והלהקה יצאה לסיבוב ההופעות.
באפריל 2016 נאלץ בריאן ג'ונסון לפרוש מהלהקה בהמלצת רופא, שהורה לו להפסיק להופיע מכיוון שהתחיל לסבול מבעיות שמיעה. את מקומו החליף אקסל רוז מלהקת Guns n' Roses. ביולי של אותה השנה הודיע הבסיסט קליף ויליאמס, כי הוא מתכוון לפרוש מהלהקה לאחר סיבוב ההופעות. הוא הסביר כי סיבת פרישתו היא פרישתם של מלקולם יאנג, פיל ראד, ובריאן ג'ונסון קודם לכן.
באוגוסט 2018 נפוצו שמועות על הימצאותם של חברי הלהקה בוונקובר, קנדה, לצורך הקלטת אלבום נוסף. לאחר ימים מספר נפוצו תמונות פפראצי ברשתות החברתיות המראות את סטיבי יאנג, בריאן ג׳ונסון ופיל ראד מחוץ לאולפני Warehouse Studios. גם בתקופה יותר מאוחרת נרשמו התבטאויות של מוזיקאים כגון די סניידר ודייב גרוהל על חזרתם של ג׳ונסון וראד ללהקה.
ב 18 בספטמבר 2020 עלו לאתר הרשמי של הלהקה תמונות המראות את הלהקה על במה עם בריאן ג׳ונסון ופיל ראד, ככל הנראה לצורך צילום וידאו קליפ. התמונות, שככל הנראה הועלו בשגגה, הורדו בתוך זמן קצר אך הופצו מחדש ברשתות החברתיות על ידי מעריצים כהוכחה לכך שהלהקה חוזרת לפעילות בהרכב הקלאסי לראשונה מאז שנת 2015. כמו כן נרמז שהלהקה תוציא אלבום בחודש נובמבר.
ב 21 בספטמבר 2020 הודלף שקליף ויליאמס, פיל ראד ובריאן ג׳ונסון חזרו ללהקה.
בתאריך ה 30 בספטמבר 2020, הלהקה פרסמה באתר הרשמי שלה שההרכב חזר לפעילות עם פיל ראד, קליף ויליאמס ובריאן ג׳ונסון.
ב 7 באוקטובר 2020, פרסמה הלהקה סינגל חדש בשם "Shot in the Dark" ב-13 בנובמבר הוציאו לאור אלבום אולפן חדש בשם Power Up לזכרו של מלקולם יאנג.
מצפה הכוכבים לוול
מצפה לוול (באנגלית: Lowell Observatory) הוא מצפה כוכבים בפלגסטף שבאריזונה. מצפה לוול הוקם ב-1894, ובכך הוא מהווה את אחד המצפים הוותיקים בארצות הברית, וב-1965 הוכרז כאתר היסטורי לאומי.
ב-2011 צוין המצפה על ידי המגזין טיים כאחד מ-100 המקומות החשובים בעולם.
היסטוריה
המצפה הוקם בידי האסטרונום פרסיוול לוול ב-1894. בשנת 1896 הוצב במצפה טלסקופ בקוטר של 61 ס"מ שבנה אלבן קלרק. הטלסקופ נבנה בבוסטון, בעלות של 20,000 דולר, והועבר ברכבת לפלאגסטאף. המצפה נוהל במשך תקופה מסוימת בידי בן-דודו השלישי של פרסיוול לוול, גאי לוול (Guy Lowell), ממשפחת לוול הידועה שמקורה בבוסטון. לאחר גאי היה ממונה על המצפה במשך 40 שנה רוג'ר פטנאם, אחיינו של פרסיוול, ואחריו התמנה בנו ויליאם לוול פטנאם השלישי (William Lowell Putnam III).
פעילות
הטלסקופ המקורי של המצפה, שבנה קלרק, נמצא עדיין במצפה כיום ומשמש כמוצג חינוכי לציבור המבקרים, אך אינו מהווה כלי מחקר. המצפה מארח כ-85,000 מבקרים בשנה, ומקיים סיורים שבהם המבקרים יכולים לצפות בגרמי השמים דרך הטלסקופ של קלרק וטלסקופים אחרים.
המצפה מפעיל כמה טלסקופים, בשני מיקומים בפלאגסטאף. הבניין הראשי, שנמצא במארס היל (Mars Hill), מערבית לאזור העסקים של פלאגסטאף, כולל את טלסקופ קלרק המקורי, וכן את הטלסקופ ששימש ב-1930 את קלייד טומבו לגילוי הכוכב פלוטו. טלסקופ זה הוא באורך 33 ס"מ.
המתחם השני של המצפה הוא תחנת אנדרסון מסה (Anderson Mesa), שהוקמה ב-1959, 20 ק"מ דרומית-מזרחית למתחם במארס היל. בתחנה מצויים ארבעה טלסקופים המשמשים למחקר, לרבות טלסקופ פרקינס בן 1.8 המטרים (המופעל בשותפות עם אוניברסיטת בוסטון) וטלסקופ ג'ון ס. הול בן 1.1 המטרים.
מצפה לוול משתתף, יחד עם מצפה הצי האמריקאי ומעבדות המחקר של הצי, בהפעלת האינטרפרומטר (מד ההתאבכות) האופטי המדויק של הצי (Navy Precision Optical Interferometer) שנמצא במתחם. המצפה מחזיק גם בטלסקופי מחקר קטנים יותר באתר ההיסטורי שבמארס היל וכן באוסטרליה ובצ'ילה.
פרנסואה זולא
פרנסואה זולא (בצרפתית: François Zola, 7 באוגוסט 1796 - 27 במרץ 1847), שנולד בשם Francesco Antonio Giuseppe Maria Zolla (פרנצ'סקו אנטוניו ג'וספה מריה זולא) בוונציה היה איש צבא ומהנדס צרפתי, בונה סכר זולא ואבי אמיל זולא.
משפחת זולא הייתה משפחת אנשי צבא שמוצאה בעיר זאדאר שבדלמטיה ומכאן השם זולא. סבא של פרנסואה, אנטוניו זולא, היה קפטן של יחידת חיילים איטלקיים בשירות הרפובליקה של ונציה. אבא של פרנסואה, שארל זולא, למד במכללה הצבאית של ורונה, היה קפטן בחיל ההנדסה ומ-1801 היה המפקח הכללי של מבני הציבור של ונציה. הוא נישא פעמיים, פעם שנייה, ב-1782, לאימו של פרנסואה, צעירה יווניה מקורפו. פרנסואה היה הילד השלישי, שנולד לזוג.
מאוקטובר 1810 למד זולא בבית הספר הצבאי המלכותי של פאביה. באפריל 1812 סיים את לימודיו והוצב כסגן משנה ברגימנט הרגלים הקלים. ביולי הועלה לדרגת סגן והועבר לרגימנט הארטילריה המלכותית האיטלקית. לאחר נפילת נפוליאון ב-1815 שירת זולא בגדוד אוסטרי של ממלכת לומברדיה-ונטו עד 1821. בשנים 1817 - 1818 הרשה לו הצבא ללמוד באוניברסיטת פאדובה, שם קיבל הסמכה כמהנדס ודוקטורט במתמטיקה. ב-1821 עזב את הצבא ונסע לאוסטריה, שם עבד במדידות הקדסטר באוסטריה עילית. זולא פיקח על בניית המסילה עבור הרכבת הרתומה לסוסים בין צ'סקה בודיוביצה ובין לינץ, מסילת הרכבת הראשונה באירופה היבשתית.
ב-1830 עזב את אוסטריה, עבר לזמן מה להולנד ולאחר מכן לאנגליה ולבסוף השתקע בצרפת וגם שינה את שמו הפרטי מ"פרנצ'סקו" ל"פרנסואה". הוא התגייס ללגיון הזרים הצרפתי, שזה עתה הוקם, בדרגת סגן. באוקטובר 1832 יצא אל אלג'יריה, התפטר ועבר למרסיי, מקום בו עבד כמהנדס של עבודות ציבוריות. בהמשך הגיע לפריז, שם, ב-16 במרץ 1839 נשא לאישה את אמילי אובר, הצעירה ממנו ב-23 שנים. כעבור שנה, ב-2 באפריל 1840, נולד בנם, אמיל זולא.
המעבר לפרובנס
מגפת כולירה, שהתחילה בהודו והתפשטה על פני כל אירופה, הגיעה לצרפת במחצית הראשונה של שנות השלושים של המאה ה-19 וגרמה ליותר ממאה אלף מיתות. התפרצות נוספת של הכולירה באקס-אן-פרובאנס, ב-1837, שכנעה את הרשויות שחייבים לפתור את בעיית מי השתייה. פרנסואה זולא הציע תוכנית להובלת מים מהר סנט-ויקטואר, באמצעות סכר ותעלה - התוכנית התקבלה על ידי מועצת העיר ב-18 באפריל 1843 ובעקבות זאת עברו זולא ובני ביתו לאקס-אן-פרובנס.
לצורכי מימון הפרויקט הקים זולא חברה עם שותפים עסקיים ובעל המניות הגדול ביותר היה ז'ול מיגון. הסכר הוקם והתחילו העבודות על התעלה, אולם מותו של פרנסואה זולא, ב-27 במרץ 1847, מדלקת ראיות קטע את העבודה והחלה התדינות משפטית על החברה.
ההנצחה
לאחר מותו של זולא השתלטו אחרים על המפעל שיזם והם העבירו אותו על שמם, אולם כעבור זמן השלטונות המקומיים קראו לסכר, לאגם המלאכותי שהוא יצר וגם לתעלה על שמו של זולא.
אוניברסיטת צ'ינגחווה
אוניברסיטת צ'ינגחווה, לעיתים צ'ינגהואה (במנדרינית: 清华大学, פין-יין: qīnghuá dàxué, תעתיק מדויק: צִ'ינְגְחְווָה דָאשׂוֵּ'ה, באנגלית: Tsinghua University, בראשי תיבות: THU), היא אוניברסיטת מחקר מרכזית בבייג'ינג, וחברה בליגת C9, המאגדת את תשעת מוסדות המחקר המובילים בסין. מאז היווסדה, בשנת 1911, יצאו ממנה מנהיגים בולטים בפוליטיקה, עסקים, אקדמיה ותרבות של סין. האוניברסיטה חברה בהתאגדות אוניברסיטאות האוקיינוס השקט, חברה באיגוד אוניברסיטאות המחקר במזרח אסיה וחברה בפורום מנהיגי האוניברסיטאות העולמי.
כפי שמשתמע מהמוטו של האוניברסיטה, 自强不息、厚德载物 (מתורגם בדרך-כלל: "משמעת עצמית, מחויבות חברתית"; בתרגום חופשי: "מאמץ תמידי לשיפור, הובלה מתוך מוסריות"), אוניברסיטת צינגהואה מתמקדת במצוינות אקדמית, שיפור רמת החיים בסין, ופיתוח גלובלי. יחד עם שכנתה, אוניברסיטת פקין, היא מדורגת כאחת מהאוניברסיטאות המובילות בסין ולמעשה בעולם בכלל, ובשנת 2017 נבחרה למקום ה-17 בדירוג מוסדות ההשכלה הגבוהה העולמי של טיימס. בשנת 2015 דורגה במקום הראשון בעולם בהנדסה ומדעי המחשב בדירוג US News. צינגהואה היא "מוסד בדירוג A" בתוכנית הממשלתית "Double First Class University Plan".
דיאטו אוטובו זגאטו
דיאטו אוטובו זגאטו (באיטלקית: Diatto Ottovù Zagato) היא מכונית ספורט בתצורת קופה מתוצרת יצרנית מכוניות הספורט "Diatto", בשיתוף חברת תכנון ועיצוב רכבי הספורט Zagato אשר יוצרה בשנת 2008 ב-איטליה.
בשנת 2008 יוצרו 2 יחידות, בהזמנה מראש.
פטיוצ'ן
פטיוצ'ן (שם מדעי: Ptaiochen; משמעות השם: "אווז נופל", עקב החורים בגולגולתו) הוא סוג ברווז נכחד מהקבוצה מואה נאלו של ברווזי הענק של הוואי שבצפון האוקיינוס השקט. בתוך סוג זה היה מין אחד - Ptaiochen pau שתת-מאובנים שלו התגלו ב-1982 במערות ליד הר געש באי מאווי בגובה של 1,100 מטרים. מתחתיו נמצאו מאובנים של המין הקרוב טמבטוצ'ן צ'אוליודוס. הם כללו מספר קטן של עצמות.
ברווז זה היה גדול מכל ברווז מודרני והכיל מקור גדול, אומנם קטן וקצר יותר מקרוביו אבל גם בעל צורה מעוגלת הבולטת ממצחו והיה בעל קצוות משוננים הנדירים אצל עופות. מבנה זה עזר לו לאכול עלים וצמחייה קשה (למשל מיני שרכים מקומיים) ביעילות רבה יחסית. הוא היה בעל רגליים חסונות וארוכות אך היה חסר יכולת תעופה, מה שתרם להכחדתו בידי הפולינזים לפני 1,600 שנה בקירוב.
מיכאיל אקימנקו
מיכאיל סרג'ייביץ' אקימנקו (ברוסית: Михаи́л Сергее́вич Акиме́нко; נולד ב-6 בדצמבר 1995) הוא אתלט רוסי, סגן אלוף העולם (דוחה 2019) ואלוף העולם לנוער (יוג'ין 2014) בקפיצה לגובה.
אלוף העולם לנוער
אקימנקו זכה במדליית זהב באליפות העולם לנוער 2014 שנערכה ביוג'ין, לאחר שניתר לגובה של 2.24 מטרים. מקדים את דמיטרי נאבוקו ואת וו סאנג-היוק שקבעו אותה תוצאה.
סגן אלוף העולם
באליפות העולם 2019, בגמר זכה אקימנקו במדליית הכסף עם תוצאה של 2.35, 2 סנטימטרים פחות מ-2.37 המטרים שקבע מועתז עיסא בראשים שזכה במדליית הזהב. התוצאה היוותה עבור אקימנקו גם שיא אישי חדש. גם איליה איוואניוק קבע תוצאה דומה, אך השתמש ביותר ניסיונות.
יוליוס לדרר
יוליוס לדרר התפרנס ממסחר. הוא היה אספן פרפרים ולצורך הרחבת האוסף נסע ברחבי אירופה, טורקיה ולבנון. כמו כן הוא תיאר פרפרים מאוספים של אנטומולוגים אחרים.
יוליוס לדרר היה בין מקימי ירחון אנטומולוגי.
העבודה העיקרית שלו Beitrag zur Schmetterlings-Fauna von Cypern, Beirut und einem Theile Klein-Asiens פורסמה בשנת 1855. בעבודה זו הוא תיאר לראשונה פרפרים רבים מאזור הים התיכון (לרבות ססמבריק אדום). ספר נוסף פורסם בשנת 1862.
מנהל מערכות מידע
מנהל מערכות מידע או מנהל מערכות מידע ראשי (מנמ"ר באנגלית Chief Information Officer או בראשי תיבות CIO) בארגון הוא האחראי על עיצוב אסטרטגיית המחשוב של החברה כך שתתמוך בפעילות העסקית. למנמ"ר אחריות כוללת על מערכות מידע בארגון, והוא חבר בהנהלה הבכירה ומדווח ישירות למנהל הכללי. הוא אחראי על מתן שירותי טכנולוגיית מידע למשתמשים במערכות המידע של הארגון (משתמשים פנימיים וחיצוניים), ולתהליכי הפיתוח, ההקמה והתחזוקה של מערכות התשתית והיישומים (אפליקציות). תחום האחריות של המנמ"ר כולל ניהול עובדים וספקים, עבודה מול עמיתים בארגון, וכל זאת תחת דרישות ההנהלה להשגת היעדים במסגרות התקציב והזמנים שנקבעו להם. המנמ"ר גם אחראי על כתיבת מסמכי מדיניות חברה, כתיבת נהלים ויישומם, אבטחת מידע, ויכולת התאוששות טכנולוגית מאסון.
בראשית ימי המחשוב שירתו מערכות המידע הארגוניות רק משתמשים בארגון, כחלק מהשירותים הנחוצים לתפעול הארגון: ניהול משאבי אנוש, ניהול כספים, ניהול מלאי וכדומה. עם התפתחות האינטרנט נפתחו מערכות המידע הארגוניות גם ללקוחות הארגון, מצב שהגביר את חשיפתן לאוכלוסייה גדולה של משתמשים ואת חשיבותן האסטרטגית. שינוי זה הביא לחיזוק משמעותי במעמדו של המנמ"ר. דוגמה מובהקת היא בנק, שמערכות המידע שלו, שבאחריות המנמ"ר, משרתות גם את לקוחותיו. בארגונים המבוססים על עבודה מקוונת, כגון בורסה לניירות ערך או עסק של מסחר אלקטרוני, שיבוש במערכות המידע משתק כליל את פעילות הארגון. מצב זה גורם להקצאת משאבים רבים למנמ"ר, על מנת להבטיח פעילות תקינה של הארגון.
קהילת יהודי קאליב
קהילת יהודי קאלוב שכנה בעיר נאג'קאלו (בהונגרית: Nagykálló) שבצפון־מזרח הונגריה, וכונתה בפי היהודים "קאלוב" או "קאליב".
תולדות הקהילה
לפי המצבות בבית העלמין היהודי ניכר שבעיירה התקיים יישוב יהודי עוד בימי הביניים. רוב היהודים היו בעלי מלאכה וחקלאים, ורק מיעוטם עסקו במסחר והיו ביניהם בעלי מקצועות חופשיים ופקידים. במקום היו חברה קדישא, בית כנסת, מוסדות חינוך ומוסדות צדקה.
במאה ה-18 הוקמה בקאלוב חסידות קאלוב שהייתה החסידות הראשונה בהונגריה. במהלך השנים המוקד השתנה והיא נדדה מקאלוב אך לכל אורך הזמן התקיימה קהילה יהודית בעיר.
היהודים השתתפו בצורה ניכרת במימון מוסדות חינוך ומוסדות תרבות בעיירה עצמה, ובכל זאת היה יחס התושבים ליהודים עוין. ב-1790 הואשמו יהודי נאגיקאלו ברצח נער נוצרי שנעלם. הרב יצחק טאוב ורבים מבני הקהילה נאסרו, ארבעה מהם נידונו לתלייה. לפני ביצוע גזר הדין הופיע הנער בביתו. יהודי נאגיקאלו השתלבו בחיי הצבור והחברה ההונגרית. הם תמכו במורדים ההונגרים בקיסרות אוסטריה ב-1848.
בשנת 1930, ערב מלחמת העולם השנייה, הקהילה מנתה 977 נפש.
גורל יהודי הקהילה בשואה
בעקבות פרסום "החוקים היהודיים" (1938 ואילך) של ממשלת הונגריה, שנועדו להגביל את היהודים בתחומי הכלכלה והתרבות, פוטרו פקידי הרשות היהודים ונלקחו רישיונותיהם של בעלי מלאכה.
אחרי פרוץ מלחמת העולם השנייה (ספטמבר 1939) גויסו צעירים יהודיים מהעיירה לעבודות כפייה. במרץ 1944, עם כניסת הצבא הגרמני להונגריה, נצטוו יהודי נאגיקאלו לענוד את הטלאי הצהוב. בליל 4 באפריל רוכזו בבניין בית הספר, שם הוחזקו שבעה ימים. הם הועברו לגטו נירג'האזה, אך משום הצפיפות הקשה ששררה בו, פוזרו בין כפרי הסביבה ועברו התנכלויות על ידי שוטרי המקום. ב-22 במאי רוכזו שוב בנ'ירגיהאזה, ושולחו בקרונות משא למחנה ההשמדה אושוויץ.
לאחר השואה
בתום המלחמה חזרו לעיירה 98 ניצולים וחידשו את חיי הקהילה. בשנת 1948 ישבו בקאליב 72 יהודים.
אוי אלט (הונגריה)
אוי אלט (חיים חדשים) (בהונגרית: Új Élet) שפורסם ומפורסם גם כיום בבודפשט, הוא כתב העת הרשמי של הקהילה המאורגנת היהודית בהונגריה היום תחת התאחדות הקהילות היהודיות בהונגריה (MAZSIHISZ).
כותרת המשנה של העיתון
העיתון הופיע לראשונה מייד לאחר תום מלחמת העולם השנייה ב-18 בנובמבר 1945 והיה שבועון עד 1957. מאז הוא דו-שבועון. עד 1984 לא היה רשום שם העורך תחת כותרת העיתון. משנת 1984 עד 1991 ערך הרב אישטוואן דומאן את כתב העת, ולאחר מכן הרב פטר קרדוש (במקור קסטנבאום).
השינויים הרצופים בהכותרת המשנה של כתב העת אוי אלט משקפים את השינויים בזהותם של היהודים בהונגריה.
כותרת המשנה שביטאה אידאולוגיה
עד 1951, אוי אלט התיימר להיות כתב העת של כל יהודי הונגריה, כולל אלה שראו את עצמם כמיעוט אתני (לא רק דתי) בתוך ההונגרים, אבל החלפת המילה יהודי (כעם) במילה "בני ישראל" (כדת) על ידי המשטר הקומוניסטי שעלה לשלטון בשנת 1949 ורצה לראות ביהדות קבוצה דתית נוספת במדינה כמו הקלוויניסטים, הפרוטסטנטים, הקתולים וכדומה שמבחינתו כולם היו בראש וראשונה הונגרים - שם שנשא רק קונוטציות דתיות - הצביעה על השינוי הגדול בגישה של המדינה וגם בקהילה במרומז, טרנספורמציה שהייתה קשורה לשינויים נוספים בתוכן.
עד 1951, המאמרים עסקו בסוגיות של עניין פוליטי ממשי, כמו היחס של האליטה הפוליטית ההונגרית לבעיות של מעמד העם היהודי. משנות ה-50 של המאה ה-20 ואילך, כאשר המדינה הקומוניסטית שלטה בכל היבט של החיים הציבוריים היהודיים, הפך אוי אלט לעיתון עדתי-דתי שעסק רק בענייניה הפנימיים של הקהילה הדתית היהודית בהונגריה.
סרז'יו אוליביירה
תחילת הקריירה
אוליביירה נולד בפאסוס די ברנדאו שבפורטוגל. הוא החל לשחק במחלקת הנוער של הקבוצה המקומית, ובגיל 10 עבר למחלקת הנוער של פורטו. בעונת הושאל למחלקת הנוער של פדרואנסה. ב-17 באוקטובר 2009 ערך את הופעת הבכורה שלו בקבוצה הבוגרת של פורטו, בניצחון 0–4 על סרטננסה במסגרת הגביע הפורטוגלי בו גם בישל שער להאלק, והפך לשחקן הצעיר ביותר שמשחק במדי הקבוצה הבוגרת, כשהוא בן 17 שנים, 4 חודשים ו-15 ימים. בחודש נובמבר 2015 חתם על החוזה המקצועני הראשון שלו, חוזה עד לחודש יוני 2012 עם סעיף שחרור של 30 מיליון אירו.
ההשאלה לביירה מאר
לקראת עונת הושאל אוליביירה לביירה מאר, גם היא מליגת העל הפורטוגלית. ב-23 באוקטובר 2010 ערך את הופעת הבכורה שלו במועדון ובליגת העל הפורטוגלית, כשנכנס כמחליף בדקה ה-89 בתיקו 1-1 נגד פאסוס די פריירה במסגרת המחזור השמיני. הוא ערך 6 הופעות בלבד במועדון.
ההשאלה למכלן
במחצית הראשונה של עונת הושאל אוליביירה למכלן מליגת העל הבלגית. ב-24 בספטמבר 2011 ערך את הופעת הבכורה שלו במועדון, כששיחק 64 דקות בהפסד 0–2 ללוקרן במסגרת המחזור השמיני בליגה. ב-25 בנובמבר 2011 הבקיע את שער הבכורה שלו במועדון ובקבוצה בוגרת, שער בדקה ה-78 בהפסד 2–3 לסטנדרד לייז' במסגרת המחזור ה-15 בליגה. בחצי העונה בה שיחק במכלן ערך אוליביירה 6 הופעות, בכולן הקבוצה לא ניצחה, והבקיע שער אחד.
פורטו ב'
בעונת שיחק אוליביירה בפורטו ב', קבוצת המילואים של פורטו, המשחקת גם היא בליגה הפורטוגלית השנייה. ב-12 באוגוסט 2012 ערך את הופעת הבכורה שלו בקבוצה, כששיחק 65 דקות בתיקו 2-2 נגד טונדלה במסגרת המחזור הראשון בליגה. ב-30 בספטמבר 2012, הבקיע את שער הבכורה שלו בקבוצה, שער בדקה ה-76 בניצחון 1-1 נגד פנאפייל במסגרת המחזור השמיני בליגה. אוליביירה ערך 36 הופעות בפורטו ב' והבקיע 6 שערים.
ההשאלה לפאסוס די פריירה
לקראת עונת הושאל אוליביירה לפאסוס די פריירה מליגת העל הפורטוגלית לשתי עונות. ב-16 באוגוסט 2013 ערך את הופעת הבכורה שלו במועדון, כשהוחלף בתוספת הזמן של המחצית הראשונה בהפסד 0–2 לספורטינג בראגה במסגרת המחזור הראשון בליגה. ב-28 באוקטובר, הבקיע את שער הבכורה שלו במועדון, שער בדקה ה-9 בהפסד 1–3 לויטוריה דה גימארייש במסגרת המחזור השמיני בליגה. בשתי העונות בהן הושאל לפאסוס די פריירה ערך אוליביירה 56 הופעות, ובכל אחת מהעונות הבקיע שני שערים.
החזרה לפורטו
בעונת חזר אוליביירה לפורטו. ב-17 בינואר 2016 ערך את הופעת הבכורה שלו במועדון במסגרת הליגה, כשנכנס כמחליף בדקה ה-86 בהפסד 0–1 לויטוריה דה גימארייש במסגרת המחזור ה-18.
השאלה לרומא
ב-12 בינואר 2022 הושאל אוליביירה לרומא מהסרייה א', תמורת מיליון אירו ואופצייה לרכישה. ב-16 בינואר ערך הופעת בכורה וכבש את שער הניצחון ב-0–1 של רומא על קליארי.
גלאטסראיי
ב-10 ביולי 2022 חתם בגלאטסראיי תמורת שלושה מיליון אירו.
שארלי גול
שארלי גול (באנגלית: Charly Gaul; 8 בדצמבר 1932 - 6 בדצמבר 2005) היה רוכב אופניים לוקסמבורגי. הוא היה אחד מרוכבי האופניים הבולטים ביותר בשנות ה-50 של המאה העשרים. אף על פי שהיה בעל יכולת גם ברכיבה נגד השעון, התפרסם במיוחד בכישורי הטיפוס שלו ונודע בכינוי "מלאך ההרים" (L'Ange de la montagne). הישגיו הגדולים ביותר היו ניצחונו בטור דה פראנס ב-1958 ושני ניצחונותיו בג'ירו ד'איטליה בשנים 1956 ו-1959. גול נודע במיוחד ביכולתו הגבוהה בתנאי קור ורטיבות וניצל יכולת זו לתקיפת יריביו למרוץ כשתנאים אלו התקיימו. בנוסף להצטיינותו במרוצי הכביש הצטיין גול גם בתחום מרוצי הסייקלו קרוס. גול העדיף לרכוב בהרים כשהוא מדווש במהירות גבוהה ובהילוך נמוך והצטיין בבריחות ארוכות בהרים בהן רכב לבדו.
שנותיו הראשונות בטור דה פראנס ובג'ירו ד'איטליה
גול זינק לראשונה טור דה פראנס בשנת 1953 אך נטש את המרוץ כבר בקטע השישי. גם בשנת 1954 הוא נטש את המרוץ, הפעם בקטע ה-12. אולם, ב-1955 הוא כבר הטביע חותמו על המרוץ עת זכה בניצחון בשני קטעים. בראשון שבהם בהרי האלפים, בקטע אשר עבר את הפסגות המפורסמות של הטלגרף והגליבייה והסתיים בבריאנסון ניצח גול בהפרש של מעל 13 דקות לאחר שהוביל לכל אורך הקטע. הניצחון השני היה בפירנאים לאחר שתקף את מוביל המרוץ, לואיזון בובה וגבר עליו. בסיום המרוץ זכה גול בתואר מלך ההרים ובמקום השלישי בדרוג הכללי (המנצח היה לואיזון בובה).
אלצ'ידה דה גספרי
אלצ'ידה דה גספרי (באיטלקית: Alcide De Gasperi; 3 באפריל 1881 - 19 באוגוסט 1954) היה מדינאי איטלקי, מייסד המפלגה הדמוקרטית-נוצרית, וראש ממשלת איטליה הראשון שמונה מטעמה, בשנים 1945–1953. דה גספרי נחשב לאחד ממייסדי האיחוד האירופי יחד עם רובר שומאן הצרפתי וקונראד אדנאואר הגרמני.
ביוגרפיה
דה-גספרי נולד בפרובינציית טרנטו, אזור שהיה שייך לאימפריה האוסטרו-הונגרית. בשנת 1896 הוא הצטרף לשורות המפלגה הסוציאליסטית-נוצרית. בשנת 1911 הוא נבחר לחבר ברייכסטג האוסטרי, בתפקיד זה כיהן עד שנת 1917. לאחר התפרקות האימפריה האוסטרו-הונגרית בעקבות מלחמת העולם הראשונה, הצטרף חבל טרנטו לממלכת איטליה, ודה-גספרי קיבל אזרחות איטלקית.
שארלי גול
הניצחון בטור דה פראנס
ב-1957 לא הצליח גול להגן על תוארו בג'ירו ד'איטליה וסיים במקום הרביעי (המנצח - גסטון ננצ'יני), אך הצליח לזכות בשני קטעים במרוץ. הראשון במרוץ אישי נגד השעון שהסתיים בפסגה והשני בקטע הררי, יום לאחר שהפסיד את החולצה הוורודה, חולצת המוביל במרוץ. בטור דה פראנס של אותה שנה פרש גול מהמרוץ כבר בקטע השני.
אלצ'ידה דה גספרי
ביוגרפיה
ב-1919 ייסד דה גספרי את המפלגה העממית האיטלקית וב-1921 הוא נבחר לפרלמנט האיטלקי עד שנת 1924. באותן שנים עלתה המפלגה הפשיסטית לשלטון באיטליה. מפלגתו של דה גספרי הצטרפה לקואליציה בראשותו של בניטו מוסוליני באוקטובר 1922, אך לאחר שהשתלט מוסוליני על מוסדות השלטון באיטליה והנהיג שינויים בחוקת המדינה, פרשה מפלגתו של דה גספרי מהקואליציה.
שארלי גול
הניצחון בטור דה פראנס
ב-1958 סיים גול את הג'ירו ד'איטליה במקום השלישי בדירוג הכללי (המנצח - ארקולה בלדיני) וזאת לאחר שניצח קטע אישי נגד השעון, גם הפעם קטע במעלה הר. בטור דה פראנס באותה שנה הוא היה בשיא יכולתו. תחילה ניצח בקטע אישי נגד השעון תוך שהוא גובר על ז'ק אנקטיל אשר נחשב כמומחה לקטעי המבחן האישי נגד השעון ואשר ניצח במרוץ בשנה הקודמת. לאחר מכן, בהרי הפירנאים, הפגין את עליונותו המטפס הספרדי המפורסם פדריקו בהמונטס. אולם, כשהתקיים לראשונה טיפוס במתכונת של מרוץ אישי נגד השעון לפסגת המון ונטו שבחבל פרובאנס, ניצח בקטע גול וגבר על בהמונטס. בעקבות ניצחונו, שהושג בשיאו של גל חום, עבר גול למקום השלישי בדרוג הכללי. שני קטעים גרועים ביותר, מבחינתו של גול, שהתקיימו בהרי האלפים, הביאו אותו לעמדת פיגור בת 16 דקות מול מוביל המרוץ, רפאל ג'מיניאני. בקטע האחרון שהתקיים באלפים במזג אוויר קר וגשום והסתיים באקס לה ביין, יצא גול להתקפה מכרעת במטרה לסגור את הפער העצום והצליח לנצח בקטע ולהקדים את ג'מיניאני במעל ל-14 דקות. בעקבות ניצחונו המזהיר התקדם שוב גול אל המקום השלישי בדרוג הכללי. כעבור יומיים, בקטע אישי נגד השעון אשר הסתיים בעיר דיז'ון ניצח גול בפעם הרביעית במרוץ ועלה לראשות הדרוג הכללי. למחרת, בפריז, הוא חגג את ניצחונו המפתיע.
הניצחון השני בג'ירו ד'איטליה
כבר בתחילת הג'ירו ד'איטליה של שנת 1959 החל המאבק בין גול ובין ז'ק אנקטיל על הבכורה. בקטע השני במרוץ ניצח אנקטיל ועבר להוביל את המרוץ ובקטע השלישי, הקטע ההררי הראשון באותה שנה, ניצח גול וזכה בחולצת המוביל. גול המשיך להוביל ואף ניצח בקטע של מרוץ אישי נגד השעון במעלה הר הוזוב. גול המשיך להוליך במרוץ עד הקטע ה-15 שהתקיים בין טרנטו ובולצאנו. בקטע זה פיגר גול אחרי חבורת החוד והפסיד את ההובלה לאנקטיל. אנקטיל אף הגדיל את הפער לאחר שניצח בקטע נוסף של מרוץ אישי נגד השעון וכך הגיעו לקטע לפני האחרון במרוץ כשגול מפגר אחרי אנקטיל ביותר מ-3 דקות. בקטע שהסתיים בקורמאיור שעל מורדות המון בלאן ניצח גול. הוא הקדים את אנקטיל בכמעט 10 דקות ועבר להוליך בדרוג הכללי, הולכה שעליה הצליח לשמור גם בקטע האחרון שהסתיים במילאנו שם גם הוכתר למלך ההרים של המרוץ. עם ניצחונו השני בג'ירו, הפך גול לרוכב הלא איטלקי הראשון אשר זכה פעמיים במרוץ.
אלצ'ידה דה גספרי
ביוגרפיה
ב-1924 הפך למעשה דה גספרי, לראש המחנה הפוליטי המתנגד למפלגה הפשיסטית. בנובמבר 1926 הוציא מוסוליני את מפלגתו של דה גספרי מחוץ לחוק, ובשנת 1927 נעצר דה גספרי על ידי המשטר ונשפט למאסר של ארבע שנים על שימוש במסמך מזויף כדי להשיג דרכון. בלחצם של מוסדות הכנסייה והוותיקן הוא שוחרר ב-1928.
שארלי גול
סיום הקריירה
בטור דה פראנס של 1959, אשר בא אחרי זכייתו בג'ירו, סיים גול במקום ה-12 המאכזב. הוא ניצח שוב בקטע שהסתיים בגרנובל והקדים באותו קטע את בהמונטס אשר ניצח בסיום המרוץ בדירוג הכללי.
בג'ירו ד'איטליה של 1960 סיים גול שלישי בדירוג הכללי לאחר אנקטיל שניצח וננצ'יני שסיים שני. גול ניצח בקטע ההררי הקשה בדולומיטים שהסתיים בבורמיו. בטור דה פראנס של 1960 לא נטל גול חלק בגלל פציעה.
אלצ'ידה דה גספרי
ביוגרפיה
במהלך מלחמת העולם השנייה, הקים דה גספרי את המפלגה הדמוקרטית-נוצרית באיטליה, שבתחילה הייתה בלתי חוקית. לאחר שחרור דרום איטליה על ידי בנות הברית צורף דה גספרי לוועד השחרור הלאומי. לקראת סוף המלחמה היה חבר בוועד השחרור של איטליה הצפונית. הוא כיהן כשר בלי תיק ובהמשך כשר חוץ בממשלתו של איוונו בונומי, ומיוני 1945 כשר חוץ בממשלתו של פרוצ'ו פארי.
שארלי גול
סיום הקריירה
בג'ירו ד'איטליה של 1961 סיים גול רביעי. הוא ניצח שוב את הקטע הקשה ביותר בדולומיטים שגם הפעם הסתיים בבורמיו. בקטע שאורכו היה 275 ק"מ ועבר בארבע פסגות, כולל הפסגה המפורסמת של הסטלוויו, הקדים גול את המקום השני (מנצח הג'ירו ב-1961, ארנלדו פמביאנקו) ביותר משתי דקות.
אלצ'ידה דה גספרי
ביוגרפיה
כבר ביוני 1945 עלה שמו של דה גספרי כמועמד לתפקיד ראש הממשלה, אך הוא זכה בתפקיד רק בדצמבר 1945.
שארלי גול
סיום הקריירה
בטור דה פראנס באותה שנה זכה שוב בניצחון בקטע שהסתיים בגרנובל, אך נפצע במהלך אותו קטע בעת שנפל עם אופניו בירידה מקושרון. למרות שנפגע בירך, בכתף ובברך, הוא הצליח להמשיך ולזכות בקטע, אך הפציעה גרעה מיכולתו בהמשך המרוץ. הוא הגיע לקטע האחרון כשהוא מדורג שני בדירוג הכללי (אחרי אנקטיל שגם זכה במרוץ), אך בקטע האחרון חלף על פניו קרלזי האיטלקי ודחק אותו למקום השלישי בהפרש של שתי שניות בלבד.
אלצ'ידה דה גספרי
ראש ממשלה
דה גספרי שימש כראש ממשלת איטליה במהלך שמונה שנים, בהן הקים ממשלות רבות.
תחת שלטונו הפכה איטליה בשנת 1946 מממלכה לרפובליקה, מפלגתו ניצחה בבחירות של שנת 1948, המדינה הצטרפה לנאט"ו ב-1949 וחיזקה את יחסיה עם ארצות הברית שסייעה לשיקום כלכלת איטליה באמצעות "תוכנית מרשל". בשנות שלטונו של דה גספרי הפכה איטליה גם לאחת ממייסדות האיחוד האירופי אשר החל את תחילת דרכו ב"איחוד קהילת הפחם והפלדה". בשנת 1950 הוא הוביל מהלך לרפורמה אגררית של הפקעת אחוזות והעברת הקרקע לאיכרים חסרי קרקע, אולם הרפורמה לא יצאה אל הפועל.
שארלי גול
סיום הקריירה
בסיום עונת 1963, לאחר שזינק לטור דה פראנס ופרש בקטע ה-16, הודיע גול על פרישה. הוא ניסה לשוב ולהתחרות ב-1965 אך ללא הצלחה יתרה.
אלצ'ידה דה גספרי
ראש ממשלה
בבחירות ביוני 1953, ירד כוחן של המפלגה הדמוקרטית נוצרית ובנות בריתה במרכז המפה הפוליטית ודה גספרי לא השיג רוב במרכז המפה הפוליטית להקמת ממשלה חדשה. דה גאספרי ניסה בכל זאת להרכיב ממשלת מיעוט, תוך שילוב שר ביטחון שיקרוץ למלוכנים, אולם כשל בכך. בעקבות זאת, הועבר התפקיד של הרכבת הממשלה לאיש מפלגתו, אטיליו פיצ'יוני, ולאחר שזה לא הצליח הועבר התפקיד לג'וזפה פלה שהצליח לקבל את תמיכת המלוכנים. פלה לא כלל את דה גספרי בין שריו, צעד שפורש כניסיון לעבור למדיניות חוץ מאוזנת יותר שלא נשענת על ברית נאט"ו. דה גספרי המשיך להנהיג את מפלגתו ולקראת סוף 1953 יצר משבר קואליציוני עקב חוסר שביעות רצון מהשותפות של פלה עם המלוכנים. לאחר התפטרות פלה בראשית ינואר 1954, הצליח דה גספרי לגבש קואליציה חדשה של מפלגות המרכז, אך סירב לעמוד בראש הממשלה והתפקיד הועבר לידי שלבה.
שארלי גול
סיום הקריירה
במשך רוב הקריירה שלו רכב יחד עם גול מי שנחשב כפועל הנאמן שלו, הרוכב הלוקסמבורגי, מרסל ארנזר. מידות גופם היו זהות כך שארנזר יכול היה להשאיל את אופניו לגול במקרה הצורך.
אלצ'ידה דה גספרי
ראש ממשלה
באפריל 1954 הוביל דה גאספרי ועידה בין פרלמנטרית לדיון על שיתוף פעולה אירופי. במאי 1954 נתמנה דה גספרי לנשיא הפרלמנט של קהילת הפחם והפלדה האירופית.